Vers-n-dag - Die Bybel: Hoop vir almal - 31 Augustus 2020
Die Bybel: Hoop vir almal - 31 Augustus 2020
Alles wat vooraf in die Skrif opgeteken is, is tog opgeteken om ons te leer sodat ons deur die standvastigheid en bemoediging wat die Skrif ons gee, vol hoop kan wees. En mag God, die bron van alle standvastigheid en bemoediging, gee dat julle eensgesind onder mekaar sal wees soos Christus Jesus dit wil hê. Dan kan julle almal eensgesind uit een mond lof toebring aan God, die Vader van ons Here Jesus Christus. Romeine 15:4-6
In Romeine 15 skryf hy dat alles in die Skrif – en hiermee bedoel hy dit wat ons vandag as die Ou Testament ken – is geskryf om hoop te gee en te onderhou. Regdeur die Ou Testament sien ons God se getrouheid ten spyte van ons sonde. Ons hoor van profete, konings, psalmdigters en gewone mense wat tye van lyding en wanhoop beleef het. Ons hoor van die Israeliete wat na die wildernis verban word, sonder enige duidelike toekoms. Maar ons hoor ook dat oor tyd God hulle terugbring om Hom beter te dien as voorheen. God se koninkryk krimp nie weg nie – dit mag miskien vir 'n tydperk ondergronds gaan, maar dit verskyn altyd weer, magtiger as voorheen.
Ons sluit ons maand van hoop af met 'n aanhaling uit die Bybelgenootskap se dankgebed. Jy kan die volledige gebed en ander hulpmiddels hier aflaai.
Gebed: Almagtige en ewige God, ons dank U vir 200 jaar van Bybelgenootskapwerk in Suid-Afrika. Ons dank U dat U deur u genade vir ons voorsien het. Gee dat u Woord 'n lamp vir ons voet en 'n lig vir ons lewenspad sal wees, en 'n baken van hoop vir almal. Amen